Ревю на Mesh системата Tenda Nova MW3\nВ раздел: Ревюта, статии и ръководства от Denislav Slavchev (acdc) на 28.12.2018, 3,492 показвания\nМодулите на Tenda NOVA MW3 са незабележими бели кубчета. Те са и малки с размери от само 9 см. на всяка страна, така че поставени на рафт или на плот на бюро, няма да доминират.\nВсяко кубче има захранващ куплунг, нулиращ бутон Reset, LED индикатор (на предния панел) и два LAN порта. Единият LAN порт е обозначен като WAN и е предназначен за връзка към модема или рутера. Другият се използва като обикновен LAN порт от съответния възел, но не може да очаквате някакви чудеса от него, предвид факта, че от една страна отделните възли комуникират помежду си безжично и споделят един и същ радио модул (5 GHz). От друга страна обявената скорост от 867 Mb/s при 5 GHz е доста скромна и това е причината двата LAN порта да не са гигабитови, а 100 мегабитови.\nВсяко кубче има вградени 2×3 dBi двубандови антени и осигурява покритие от 100 кв.м. Така комплекта с два NOVA MW3 възела осигурява 200 кв.м. покритие, а с три – 300 кв.м.\nИнсталацията е изненадващо лесна. След като включите първия си възел (който се води “главен”) и го свържете към модема/рутера, мобилното приложение Tenda WiFi (достъпно в Apple Store и Google Play) автоматично настройва вашата интернет връзка и ви кани да посочите име и парола за новата безжична мрежа.\nСлед това е необходимо да се постави втория възел в друга стая, да се включи и да се изчака няколко минути, докато се заредят и получат настройките от основното устройство. Цветният светодиод на второто устройство ще ви предупреди, ако е твърде далеч от първото, за да получи добър сигнал. Това е! Няма какво повече да конфигурирате, освен ако не искате да направите някакви персонализирани мрежови настройки. По желание можете да активирате изолирана мрежа, предназначена за гости, да конфигурирате пренасочването на портове и да настроите родителския контрол, което ви позволява да блокирате достъпа до интернет за определени клиенти по време и за определено време.\nНе всичко обаче е толкова “розово” с NOVA MW3. Няколко ключови характеристики липсват. Най-напред, не можете да свързвате IP адреси с конкретни устройства, което би могло да подразни онези, които искат точно копие на старата си мрежа. Второ, няма режим на типична точка за достъп (AP). Ако свържете системата Tenda NOVA MW3 към съществуващия си рутер, тя ще работи като отделна подмрежа, което означава, че някои клиентски устройства вероятно няма да са в състояние да комуникират помежду си. Единствено, което може да се направи за момента е да се надяваме, че това ще бъде решено с някоя бъдеща актуализация на фърмуера.


Vicina 4, Университетски район, Дубровник, Хърватия, 20000 - Покажи на картата\n"The owner is very friendly and welcomed us with a drink and..."\nСгушен в сърцето на Университетски район, Apartment Monika е идеалното място, от което можете да започнете Вашето приключение в Дубровник. Оттук гостите имат лесен достъп до всичко, което този оживен град може да предложи. Посетителите на хотела могат да се насладят на тур из най-известните забележителности на града като например Адриатик Каяк Турс, Църква Св Спасител, Порте Пиле.\nСъоръженията и услугите предлагани в Apartment Monika гарантират Вашия приятен престой. Подбор на съоръжения от най-висока класа като семейна стая, сейф, зала за пушачи, са на разположение за Вас в хотела.\nНасладете се на висококачествените удобства по време на престоя си тук. В някои стаи са на разположение хидромасажна вана, климатик, отопление, балкон/тераса, телевизор, които ще помогнат на гостите да релаксират след дългия ден. Освен това в хотела можете да се възползвате от множество предложения за приятно прекарване на свободното време. Apartment Monika е най-подходящото място за Вас, ако търсите качествен хотел в Дубровник.\nВсички типове туристи (15) Двойка (7) Самостоятелно пътуващ (2) Семейство с малки деца (3) Семейство с големи деца (2) Група (3)


Ленко Петканин: България трябва да бъде управлявана с цел, посока и стратегия за развитие - Haskovo.NET\n17:26, 01 апр 2021 г.\nПредседателят на предизборния щаб на БСП за България в 29-и МИР, област Хасково, е роден на 01.08.1985г. в София. Завършва Университета за Национално и Световно Стопанство - София със специалност „Финанси“. По специалността си е работил в различни структури и организации, като Райфайзенбанк България, „Атлас Консултинг“, „Атлас Одитинг“, „Ековис Холдинг Груп България“, „Мар Маг ИТИ“ ООД. От 2013-а до 2014-а година е председател на съвета на директорите на „Студентски Столове и Общежития“. От 2013-а година е главен експерт в Организационен отдел към Национален съвет на БСП. На юбилейния 50-и конгрес на БСП, който се проведе в края на 2020-а година, за втори път е избран за член на Националния съвет от квотата на Младежкото обединение.\nДинамичната организационна работа мотивира кандидата за народен представител, номиниран с префернциален номер 116 от листата на БСП за България в 29-и МИР, постоянно да надгражда опита и уменията си. Това го подтиква да се включи в редица обучителни инициативи, които повишават компетенциите му и верифицират познанията му в областта на политическото лидерство, политически и икономически маркетинг, коучинг умения и компетенции за мениджъри.\nАктивният спорт е неизменна част от ежедневието на Ленко Петканин. В ранните си младежки години започва да се занимава с джудо и самбо. Като най-щура постъпка оттогава определя решението си да замине сам на студентска бригада в Аляска.\nУважение към хората, морал, свобода и справедливост са фундаменталните ценности, в които го възпитават родителите му. Това са и принципите, които отстоява в работата си и многобройните срещи с общностите.\nСлед себе си канидатът за народен представител иска да остави Родината си като силна, горда и привлекателна страна за живот. Осъзнава това още през 2009-а година, когато започва всеотдайната си работа в областта на политиката.\nКато най-ценни черти от характера си определя самоконтрола и гъвкавостта, а най-достойният пример за подражание в реалния живот е фигурата на баща му.\n„Житейският му път е пример, който винаги ще ме вдъхновява.“ – споделя Петканин и допълва: „Най-ценният урок, който научих от родителите си, е уважението към хората.“ От майка си Ленко Петканин получава и най-стойностния съвет: „Никога не се отказвай.“\nРоманът на Димитър Димов „Тютюн“ за младежкия лидер в БСП е художественото произведение, променило живота му. Неслучайно и любимият му предмет в училище е бил историята, а все още с топлина и носталгия си спомня началната учителка – г-жа Божилова.\nЗа Ленко Петканин мястото на жените в политиката е ключово. Според него приносът им като равностойни политически фигури е безспорен. Това е и една от причините най-вдъхновяващият женски пример в реалния живот за него да е Емилия Масларова, министър на заетостта и социалните грижи (20.12.1990 – 8.11.1991 г.) и министър на труда и социалната политика (17.08.2005 – 27.07.2009 г.)\nВодещият девиз на Ленко Петканин е: „Да действаш, значи да бъдеш.”


Лейди „Автосервиз”, Янаки Ганчев и сие – новата политическа гротеска\n27.03.2013 / 09:33:52\nБи Ти Ви изкара на светло преди два-три дни новите лица на протеста: лейди „Автосервиз” Йоанна Иванова, Янаки Ганчев и друг един, бивш шеф на свинекомплекс. Диалогът протече в комедийно-гротескен план, ако въобще може да се говори за диалог.\nНачумереният, раздразнителен и свиреп на моменти бивш комсомолски апаратчик Янаки Ганчев непрестанно ръмжеше и отправяше остри реплики ту към водещите в студиото, ту към политиците и въобще срещу всички, които не са „Орлов мост”. Ганчев на няколко пъти обяви, че ако тяхното не пробие, ще стане нещо страшно в България. И още: трябва не ние да се палим, а да палим политиците! Нищо свястно не излезе от устата му на тема политическа програма и пр. Същият тон поддържаше бившият свиневъд, та Цонев и Ризова заложиха на иначе хубавката Йоанна, изстрелваща без затруднение добре заоблени фрази.\nУви, въпросът „Вие в какво сте експерт и с какво ще допринесете за добрата работа на парламента?” очевидно се оказа трудоемък за лейди „Автосервиз”. Наложи се да признае, че не е спец по нищо /но щяла да подкрепя спецовете в парламента/. И наблегна с апломб, че ще бъде… морална и активна. Впрочем, това за морала е главният аргумент на младото момиче и в други медии.\nНа младите сега им е време за бунт, ще кажат някои и са прави. Но виждаме повърхностни и недотам прецизни послания, разминаващи се с действителността, характерни за всеки кьорфишек. „Връх на сладоледа” е новата, не по-малко комична роля на д-р хонорис кауза Стоичков като водител на част от студентите, което още повече ги раздели. Остава да видим дали избирателите ще се доверят на „Орлов мост”, „Орлов нокът” или Бог знае още какво.


Потресаващо! Баща взе момченцето си от детската градина в Панагюрище и остана ужасен от това, което видя (СНИМКИ)\n06 Септ. 2017, 16:50\nПотресен баща алармира за поредната нелепост в детска градина. Действието се развива в град Панагюрище, ранния следобед. Георги Налбантов отишъл да прибере сина си и останал потресен от видяното. Малкото момченце било посинено и плачело. Ето какво сподели бащата в социалната мрежа:


SEO оптимизация на сайт: От къде да започнем? - Дигитална агенция SEOMAX\nSEOMAX > SEO Оптимизация > SEO оптимизация на сайт: От къде да започнем?\nSEO, SEO Оптимизация, Полезно\nВсе повече онлайн бизнеси днес осъзнават важността на SEO оптимизацията за привличане на посетители в сайта и увеличаване на конверсиите и започват да инвестират усилия и ресурси в тази посока. Ако и вие планирате да се възползвате от предимствата на маркетинг стратегия, то вероятно сте се убедили, че SEO е направление, което изисква задълбочени технически познания относно изискванията и работата на търсачките, както и непрекъснато да сте информирани за актуалните промени.\nЗа хората, които нямат опит в тази сфера, всичко може да изглежда малко стряскащо. Вероятно започвате да си задавате въпроси като откъде да започнете, какви са важните етапи, през които преминава оптимизацията на сайта и не на последно място кога може да очаквате видими резултати.\nЗа да ви помогнем да откриете отговори на тези въпроси и да получите яснота относно това как изглежда цялостният процес на професионалната SEO оптимизация, в следващите редове ще разгледаме как и в какъв ред протичат основните етапи.\nЦялостен технически одит на сайта\nНезависимо дали ще изберете сами да се погрижите за SEO оптимизацията на вашия сайт, или ще се доверите на опитни специалисти, които да извършват тези услуги за вас, то първата стъпка винаги е извършването на цялостен технически одит на сайта.\nКакво представлява техническият SEO одит?\nТехническият SEO одит е процес, по време на който проверявате техническите аспекти на SEO на уеб сайта ви. Той се извършва с цел да идентифицираните проблеми, които влияят на класирането на вашия уебсайт. Тъй като алгоритмите за търсене и технологиите се променят често, добра практика е да извършвате мини одити ежемесечно. Добра практика е да извършвате пълен технически одит на всеки 5-6 месеца, което ви позволява навременно да откривате проблеми за отстраняване, както и да следите актуалното техническо състояние на вашия сайт.\nКакво включва техническият SEO одит?\nИзвършването на технически SEO одит на вашия сайт, изисква да преминете през някои основни стъпки. Ето кои са важните стъпки, на които SEO специалистите на Дигитална агенция SEOMAX препоръчват задължително да обърнете внимание, тъй като имат важно значение за класирането на вашия сайт:\nЗапочнете с обхождане на вашия уеб сайт – може да използвате инструменти като Semrush, Ahrefs, Screaming Frog. Може да погледнете и в Google Search Console, за да разберете колко са страниците, които се обхождат и колко често е това.\nПрегледайте Sitemap – трябва да уведомите Google Search Console за вашата карта на сайта. Това може да стане по два начина: ръчно и чрез посочване на местоположението ѝ в robots.txt.\nRobots.txt – това е файл, който се намира в главната директория на уебсайта. Той дава указания кои страници от сайта да се обходят и да бъдат добавяни в индекса на търсачките. Важно е да се провери в одита дали няма някакви неправилни блокирания, които да забраняват на роботите да индексират сайта.\nУверете се, че сайтът е Mobile Friendly – добрата мобилна версия е важно предимство за класирането на сайта, тъй като все повече потребители вече извършват търсения през мобилни устройства. Може да проверите лесно чрез този инструмент Mobile Friendly Test\nУверете се, че уеб сайтът е защитен (HTTPS) – преглед дали има HTTPS страници с връзки към HTTP страници на вашия уебсайт.\nТествайте скоростта на сайта – можете да използвате PageSpeed Insights за това.\nСтраници със статус код 404, прекъснато пренасочване (Пренасочва, че сочи към страница, връщаща един от 4xx или 5xx HTTP кодове за отговор.)\n3XX пренасочване – Препоръчително е да замените връзките към вътрешните пренасочени URL адреси на вашия уеб сайт с директни връзки към целевите страници, където е възможно.\nСтраници сираци (orphan pages) – този тип страници се наричат така, тъй като нямат входящи вътрешни връзки. Наличието им е знак, че трябва да се подобри архитектурата на връзките и навигацията на сайта\nПроблеми с изображения – преглед за счупени изображения, липсващ alt text на изображения, размерът на файла на изображението е твърде голям.\nRedirect chain – въпреки че верижните пренасочвания от 5 хопа или по-малко са приемливи, те могат да нанесат щети на потребителското изживяване, забавяйки скоростта на зареждане на страницата. Освен това, веригите за пренасочване усложняват вътрешното свързване на уеб сайта ви за роботите на търсачките.\nПроблеми с мета данните на сайта – мета описанието е твърде кратко/дълго/няма, мета описателният маркер липсва или е празен, мета заглавието е твърде кратко/дълго, заглавията на страниците и SERP не съвпадат, липсващ/дублиран H1 tag,\nСтраници с дублирано или много подобно съдържание\nHreflang и HTML езиково несъответствие\nАрхитектура на URL структура – Структурата на уеб сайта е как вашият сайт е организиран и уеб страниците са свързани помежду си. Наличието на логична структура на сайта помага на посетителите и търсачките лесно да намират и навигират в съдържание, като същевременно подобряват реализациите. Важно: НЕ забравяйте при промяна на URL да се уверите, че сте обновили всички вътрешни връзки, където е спомената.\nИдентифициране и приоритизиране на проблеми за отстраняване\nСлед като сте направили цялостен анализ на техническото състояние на сайта вече сте готови с първата и една от най-съществените стъпки в процеса на SEO оптимизация. Работата обаче не свършва до тук. Резултатите от извършения анализ ще ви дадат ясна представа за моментното състояние на вашия сайт. Това е и началното състояние при започването на SEO оптимизацията, на база на което по-късно ще имате възможност да измервате постигнатите резултати.\nАко работите със SEO специалист или агенция, на този етап обикновено се провежда среща, на която да ви бъдат разяснени и обобщени резултатите от извършения одит. На нея следва да се вземат и важни решения относно това кои проблеми са приоритетни и трябва да бъдат разрешени първи, както и да се набележат действията по тяхното отстраняване. Ако сами отговаряте за SEO оптимизацията на вашия сайт, тази задача се пада на вас.\nОще нещо, което е важно да отбележим, е че е необходимо да обърнете внимание първо на по-сериозните проблеми, които сте установили в следствие на одита. Това са тези проблеми, които в най-голяма степен оказват негативно влияние за представянето ви в търсачките. Ако ги игнорирате, е много вероятно вашите по-нататъшни SEO усилия да не са ефективни или поне да не дадат очакваните от вас резултати. След това продължава отстраняването на проблеми с по-нисък приоритет.\nПланиране и изграждане на контент маркетинг стратегия и план за линк билдинг\nСледващата важна стъпка е изграждането на контент стратегия и план за линк билдинг. Уникалното и полезно съдържание, както изграждането на линкове от авторитетни сайтове, са два фактора, които имат голямо влияние върху класирането и могат да ви придвижат към челните позиции.\nСъздаване на контент стратегия\nSEO и съдържанието, което създавате вървят ръка за ръка. Хаотичното публикуване на статии на вашия сайт обаче не е достатъчно. Вместо това е нужно да заложите на стратегически подход и да създадете т.нар контент стратегия. За да бъде тя успешна е от ключово значение да идентифицирате теми и въпроси, от които вашата аудитория и потенциалните ви клиенти се вълнуват и за които търсят допълнителна информация.\nБихте могли да си помогнете с подходящи SEO инструмент, както и да проверите какво питат най-често хората под постовете ви в социалните мрежи или в имейли. От там бихте могли да получите вдъхновение и по-лесно да идентифицирате кои теми да включите във вашата стратегия за съдържание. Препоръчително е да я направите за срок от поне 6 месеца.\nИзграждане на план за линк билдинг\nВашата линк билдинг стратегия е на по-малко важна. Причината за това е, че линковете в качествени сайтове, които водят към вашия сайт, всъщност са сигнал за търсачките, че вие предлагате полезно и стойностно съдържание за потребителите. А за Google и останалите търсачки е важно да показват именно такова съдържание в резултатите от търсене.\nВъпреки това, трябва да имате предвид, че изграждането на качествени линкове е трудоемък процес, който изисква време и отдаденост. Има различни начини да привлечете линкове, но ви препоръчваме те винаги да бъдат съобразени с официалните изисквания на търсачките. Ако използвате методи, които са в разрез с официалните препоръки, това би могло да донесе наказание за вашия сайт, а от там и немалко последващи проблеми.\nСъздаване на блог съдържание и изграждане на качествени линкове\nПоследната стъпка, но не и по значение, е самото създаване на блог съдържание и изграждането на качествени линкове. Много е важно и двата процеса да бъдат съобразени с нуждите и целите на SEO оптимизацията. В това число се включва подбора и използването на целеви ключови думи, подходи за създаване на ангажиращо и полезно съдържанието, правилното структуриране на съдържанието, подходящ обем, висока уникалност и т.н.\nИма изключително много тънкости при създаването на блог съдържание, което едновременно да отговаря на изискванията и на потребителите, и на търсачките. Затова ви препоръчваме да се доверите на професионални копирайтинг услуги, в случай че не разполагате с вътрешен екип, който да се погрижи за създаването на вашето съдържание.\nТова в най-общи линии са първите стъпки в процеса на SEO оптимизация на всеки сайт. Трябва да имате предвид, че е нужно време, за да видите резултатите от вашите усилия, но пък ако се справите добре, те ще ви донесат дългосрочни ползи.\nАко не сте сигурни, че може да се справите сами с оптимизацията на вашия сайт, не се колебайте да се свържете с нашия екип. Дигитална агенция SEOMAX има дългогодишен опит в оптимизацията на сайтове, а нашите специалисти ще ви помогнат да постигнете високи резултати в търсачките. Подайте своето запитване още днес и получете индивидуално внимание и решения, които отговарят на нуждите на вашия бизнес!\nPrevПредишнаЗа Google Ads в 4 сутринта\nСледващаКакви са плюсовете и минусите на SEO оптимизацията спрямо платената реклама?Next


Задава се революция в селското стопанство\nПубликувано на: 19.04.2017 9:00\nОт царевицата до едрия рогат добитък – редактирането на гените ще доведе до революция в селското стопанство. С оглед нарастването на населението в света, което се предполага, че ще достигне 8 млрд. души, съвременните методи на производство на храна изискват радикални преобразувания, смятат учените, пише dairynews.com.ua.\nКак храненето на кравите ще обърне процеса на глобално затопляне\nНови инструменти за редактиране на гените, като CRISPR / Cas9, вече се използват от учените, за да се дешифроват гените, да се правят по-точни разрези и да се влагат желаните черти в растения и животни.\nСкоро ще разполагаме с царевица с по-висок добив, гъби, които не са кафяви, свине с по-голямо количество месо по костите и по-устойчив на заболявания едър рогат добитък.\nПромени, които по принцип изискват години, десетилетия и дори векове, сега могат да бъдат направени в рамките на няколко месеца.\nВ близките 5 години не е изключено да ядете чипс, изработен от „редактирана царевица" и да пиете мляко от ново поколение „редактирани крави".\nТези научни постижения в областта на редактирането на гени имат огромен потенциал, който според много експерти може да спомогне за укрепване на хранителната система в света и ще отговори на потребностите на нарастващото население.


10 Най-добри Микровълнови Фурни 2022 - Класация и Избор на Модел\nТрябва ли ви добра микровълнова? Разгледайте класацията ни с 10-те най-добри модела, които си заслужават инвестицията.\nУверете се, че всичко, което готвите, е перфектно приготвено и вкусно. Уникална система разпределя микровълните в 3 посоки, така че те достигат до всеки ъгъл и проникват в храната от всички посоки. Samsung GE83X гарантира, че всичко се готви много по-старателно и равномерно.\nПочистете по-лесно след всяко готвене. Благодарение на керамичното покритие може да се почиствате без търкане и няма да се обезцвети с течение на времето. Покритието е одобрено от германският институт Хоенщайн като\n99,9% антибактериалено. Повърхността е силно устойчива на ръжда и надраскване, осигурявайки дълготрайна употреба с превъзходно качество.\nДизайнът на сензорния екран с отпечатана функция на бутоните предлага лекота на използване. Докато ЕКО режимът спестява до 40% енергия в режим на готовност.\nSamsung ME83X спецификации\nВътрешен капацитет: 23 литра\nРазмери: Ширина 489 мм, Дълбочина 354 мм, Височина 275 мм.\nМикровълнова фурна Whirlpool MCP349SL\nНасладете се на ненадмината свежест и вкусна храна с Whirlpool MCP349SL. Благодарение на 3D система, храната бива обгърната с микровълни, като по този начин се приготвя напълно равномерно.\nИзползвайте ексклузивната система JetDefrost 3D, за да размразявате храната ефективно и лесно във вашата микровълнова фурна.\nГответе здравословни ястия, приготвени на пара по всяко време. Технологията за готвене на пара осигурява най-пресните и вкусни рецепти с едно натискане на бутон.\nБлагодарение на технологията Forced Air, предварително загретият въздух циркулира във вашата микровълнова фурна чрез иновативна конвекционна система, осигуряваща сочни и вкусни ястия.\nС функцията за размразяване на хляб на Whirlpool MCP349SL можете да размразявате хляба перфектно, с едно натискане на бутон.\nНасладете се на затоплените си ястия за минути, като използвате функцията за бързо затопляне.\nWhirlpool MCP349SL спецификации\nВътрешен капацитет: 25 литра\nРазмери: Ширина 520 мм, Дълбочина 494 мм, Височина 301 мм.\nBosch HMT75M451B има капацитет от 17 литра, така че ще имате достатъчно място за готвене на широка гама от ястия. Не е много широка, така че лесно ще можете да намерите място за нея на кухненския си плот.\nИма пет различни нива на мощност, от които можете да избирате, вариращи между 90 W и 800 W. Изберете желаните настройки с лекота, като използвате електронното управление на уреда.\nЗа да направи готвенето на вашата храна още по-гъвкаво, този модел се предлага с редица програми. Има три програми за автоматично готвене в зависимост от теглото на продуктите и четири програми за автоматично размразяване. Те ще приготвят или размразят храната ви до съвършенство, въз основа на теглото, което въведете преди стартирането на програмата.\nИма дори функция памет, която съхранява настройките на последното готвене. Тази функция е идеална, ако имате няколко ястия, които изискват еднакво време за готвене и ниво на мощност.\nС помощта на големия цифров LED дисплей можете лесно да следите напредъка в готвенето. 99-минутният таймер ви дава възможност бързо да проверите колко време остава, за да можете да приготвите останалата част от храната си междувременно. Има и добра интериорна светлина, така че можете да видите всичко в микровълновата, независимо дали е ден или нощ.\nBosch HMT75G451 Спецификации\nВътрешен капацитет: 17 литра\nРазмери: Ширина 462 мм, Дълбочина 320 мм, Височина 290 мм.\nПриготвяйте много апетитни ястия и леки, вкусни закуски с тази превъзходна микровълнова фурна от Samsung. Тя има капацитет от 23 литра, който я прави идеалният избор за средно големи домакинства. Има и селекция от автоматични програми, които са програмирани с идеалното време за готвене за различни храни, докато удобната настройка за автоматично размразяване е много полезна, ако размразявате месо или риба за вечеря. Със своите бутони за управление и бутони, този модел е наистина лесен за използване.\nSamsung MG23F301TAS Спецификации\nМощност на грила: 1100 W\nРазмери: Ширина 490 мм, Дълбочина 392 мм, Височина 288 мм.\nМикровълнова фурна Beko MOC20100S\nНезависимо дали трябва да претопляте или да размразите храната си, тази компактна микровълнова фурна е пълна с полезни функции. С пет нива на мощност, бутон за бърз старт и функция за размразяване, приготвянето на храна става много лесно. Нещо повече, компактният размер ви позволява да поставите уреда навсякъде в кухнята си, като същевременно предлага капацитет от 20 литра.\nНаличните възможности за готвене са безкрайни. От готвене на кайма за болонезе до топене на шоколад за сладолед, има различни нива на мощност за всяка от вашите нужди за готвене.\nКонтролът на времето за готвене на всяко от вашите ястия е без усилие благодарение на стилните и лесни за използване бутони.\nBeko MOC20100S Спецификации\nВътрешен капацитет: 20 литра\nРазмери: Ширина 452 мм, Дълбочина 325 мм, Височина 262 мм.\nМикровълновa фурнa SHARP MG02ES\nМодерна самостоятелна микровълнова фурна с керамично покритиe. Насладете се на японските качествени уреди, които ще съкратят времето за приготвяне на вкусни ястия и ще направят готвенето в кухнята по-приятно.\nЯпонската марка вече се е доказала с впечатляващия дизайн и безпроблемната електронна работа и разбира се с добре известната си надеждност.\nКомби, грил, функция размразяване и 11 нива на мощност със сигурност ще отговарят на очакванията на всички потребители. Комбинираната функция позволява на грила и микровълновата да работят едновременно. По този начин храната бързо се стопля, като в същото време леко препича. С този модел ще намерите нов начин за приготвяне на вкусни ястия или претопляне на храна. Те никога повече няма да са студени или изгорени. За постигане на съвършенство е необходим натискането на един бутон.\nФункцията грил в комбинация с мощност 1000 W ви позволява да се насладите на удоволствията от грила и извън сезона, по всяко време на годината. В допълнение, тази функция винаги дава възможност допълнително да ускори термичната обработка на много ястия.\nSHARP MG02ES Спецификации\nМощност грил: 1000 W\nРазмери: Ширина 440 мм, Дълбочина 324 мм, Височина 258 мм.\nПриказна 25 литрова микровълнова фурна от неръждаема стомана, която е като конвекционна фурна с грил, идеална за кухни с ограничено пространство. Добрата мощност гарантира, че микровълновата печка отговаря на всяка ваша ежедневна нужда за готвене. Затоплете някои вкусни остатъци, сгответе готово ястие, направете малко пуканки или размразете месо с този универсален уред.\nИма 10 автоматични програми за избор и автоматични функции за месо, риба, картофи, тестени изделия, супа и торта, пуканки, пица и др.\nГрил функцията е особено полезна за тънко нарязано месо, пържоли, кайма, кебап, колбаси или парчета пиле.\nДисплеят показва времето за готвене, нивото на мощност и работното състояние, така че винаги да сте информирани.\nЗа допълнително спокойствие има заключване за деца, така че бутоните да не функционират, когато те бъдат натиснати.\nМикровълновата фурна 4 в 1 е лесна за управление с въртящото копче и бутоните за управление. Яркият цифров дисплей предоставя надеждна информация за програмите и оставащите минути и ще добави модерно докосване към вашата кухня.\nMedion MD 15501 Спецификации\nМощност долен грил: 500 W\nМощност горен грил: 1100 W\nРазмери: Ширина 520 мм, Дълбочина 490 мм, Височина 300 мм.\nМикровълнова фурна Toshiba MW2-MG20P 20 л\nСтил и практичност вървят ръка за ръка с тaзи микровълновa. Тя ви позволява да затопляте храни в по-големи съдове или на квадратни чинии (до 25 см на 25 см) с лекота. Проектиран с 5 нива на мощност можете да приготвите готовите си ястия или да размразите храната си за минути.\nИнтелигентният дизайн се отличава с черно покритие, лесно почистваща се вътрешност и въртящи бутони, което я прави стилно допълнение към всяка кухня.\nТази микровълновата фурна от Toshiba разполага с мощност от 800 W и 1000 W мощност на грила. В допълнение към грила, тя също така позволява на храната да се размрази бързо и равномерно. Обемът и е 20 литра, а управлението се извършва механично с помощта на въртящи се копчета.\nToshiba MW2-MG20P Спецификации\nРазмери: Ширина 440 мм, Дълбочина 334 мм, Височина 259 мм.\nBosch HMT72M450 има пет различни настройки на мощността, вариращи от 90 вата до 800 вата, което ви позволява да приготвяте храната си с правилната мощност. Можете лесно да регулирате нивото, като използвате въртящото копче на предната част на микровълновата фурна, така че не е трудно да променяте настройките си при всяка следваща употреба.\nТози модел на Bosch има капацитет от 17 литра, така че има достатъчно място за приготвяне на голямо разнообразие от ястия. Микровълновата фурна също има ширина 46,1 см, така че ще бъде лесно да се намери място за поставянето й върху плота в кухнята. Простият, но ефективен дизайн ще изглежда добре във всяка кухня, а завършеното му иноксово покритие означава, че ще отговаря на всяка цветова схема.\nВътре в уреда има чиния с диаметър 24,5 см, която се върти по време на готвене, гарантирайки, че храната ви ще се нагрява равномерно и безопасно. Чинията е направена от стъкло, което я прави наистина лесна за почистване – или я избършете бързо, или я поставете в съдомиялната си машина.\nТази микровълнова фурна Bosch HMT72M450 разполага с таймер, който може да работи за цели 60 минути, а механичният брояч позволява само с един поглед да видите колко минути остават. Това ще означава, че можете да отделите време за съвършенство и да приготвите останалата част от храната си, докато чакате. Има вътрешно осветление, което остава включено по време на готвене, така че можете да следите напредъка на вашата храна.\nBosch HMT72M450 Спецификации\nРазмери: Ширина 461 мм, Дълбочина 351 мм, Височина 245 мм.\nАвтономна микровълнова фурна от Samsung с бързо размразяване и вътрешен капацитет от 23 литра.\nФункцията за бързо размразяване размразява храната бързо и равномерно. Уредът разполага с автоматичен алгоритъм за размразяване, който изчислява правилното време за размразяване за пет често срещани вида храни. По този начин отнема много по-малко време за приготвяне на храната.\nТрайното керамично покритие на вътрешните стени е лесен за почистване и не се надрасква. Гладката му повърхност се почиства без да се драска и без да губи цвета си с течение на времето.\nЕКО режимът значително намалява консумацията на енергия. Когато не готвите, мощността използвана за основните функции е намалена драстично, така консумацията на енергия е минимална.\nОбезмирисяващата настройка изхвърля въздуха от вътрешността, така че упоритите миризми бързо се отстраняват. Тъй като веднага елиминира миризмата на всяко ястие, храната ви е винаги свежа и вкусна.\nSamsung MS23K3515AK/OL Спецификации\nРазмери: Ширина 489 мм, Дълбочина 374 мм, Височина 275 мм


Големият финал на „Дяволското гърло“: Интригата се разплита тази вечер - Теми в развитие | Vesti.bg\n„Видео дневникът, който направих по време на снимките, е една вратичка към снимачния процес и се радвам, че хората го харесаха. Останаха ми още 15 видеа, които ще пускам и след края на сериала. Христо също участваше в тях“, допълва Карамазов. „Аз бях осветител“, пошегува се Христо.\n„С Евтим Милошев сме тандем, който винаги има късмет и все се чудим дали и кога този късмет ще приключи. Готвим се за момента, в който ще ни изневери, но се радвам, че това не се случи с „Дяволското гърло“, споделя Владо.


Общината създаде „Кърджали за теб“ – чака мнения за допълнителни мерки срещу Ковид-19 - 24rodopi.com\nHome кърджали Общината създаде „Кърджали за теб“ – чака мнения за допълнителни мерки срещу Ковид-19\n24rodopiavtor декември 06, 2021 кърджали,\nАнонимен 6/12/21 18:13\nСложете КПП-та на всички кръстовища.\nАнонимен 6/12/21 18:18\nА защо администрацията е толкова раздута?!\nАнонимен 6/12/21 18:39\nБе виж какво питат хората, остави сега администрацията, колкото е дал ГЕРБ, толкова е раздута, иначе как щяха да печелят изборите 12 години.\nАнонимен 6/12/21 18:42\nНа национално ниво се решават мерките, иначе бих предложил зелени сертификати и за големите хранителни вериги в града - Лидъл, Кауфланд и Била. Нали всички реват, че има несправедливост - в кръчмите се иска сертификат, в тези магазини - не. Ако е възможно, въведете ги, да миряса това тъпо селско население в областта и да се приключва. Хем тъпи, хем нахални са.\nАнонимен 6/12/21 19:16\nХитлер пасти да яде пред теб ! Аз предлагам и концлагери за несложили препарат или на сапун !\nАнонимен 7/12/21 07:29\nАз понеже съм хем тъпа, хем нахална, предлагам такива крайни мерки да се прилагат навсякъде. Или, или. Не може като ходя на работа в предприятието да не ми се иска зелен сертификат, а като ходя в ресторанта да ми искат. Също така, като си плащам данъците и сметките, тогава пак не се изисква. Къде е логиката? Къде са мерките и медицината? Ковид има работно време и определени места на обитаване, което се определя от умни граждани, като вас.\nАнонимен 6/12/21 18:46\nИскаме допълнително пари.\nАнонимен 6/12/21 19:08\nОбщината да си гледа общинските си задължения.Стария асфалт от ремонтираните улици лежи по тротоарите...Мърлячи...\nАнонимен 6/12/21 19:18\nИма само една допълнителна мярка и тя е отпадане на всички други до сега и нека се върне нормалността в нашия живот поне в Кж ! И да видите как ще станем изведнъж 200-300 хил население като заприиждат !


Екохотел се прави с много оптимизъм и любов | твоят Бизнес - списание за предприемчивите българи\nНачало » интервю » Екохотел се прави с много оптимизъм и любов\nПопадате в едно райско кътче в източните Родопи. Имате усещането, че е нереално красиво, като картичка и си мислите, че дизайнерът си е играл доста с фотошопа. За да постигне съвършенство на цветове и излъчване. Обаче в случая творецът е самата природа. А Николай Василев е прибавил няколко щрихи към пейзажа. Заедно със съпругата си са собственици на биофермата „Дивата ферма“, към която е изграден и биохотел. Той е зооинженер, но още преди да завърши образованието си започва да се занимава с животновъдство и така вече 20 години. Гордее се, че имат най-голямата и единствена биосертифицирана ферма в България, произвеждаща телешко месо с площ от над 4000 дка. Отглеждат още каракачански овце, коне , магарета , кокошки, пчелин с 50 кошера за био мед, зеленчукови и фуражни бионасаждения, и всичко това по принципите на биологичното производство.\nНиколай се насочва към този бизнес благодарение на семейното възпитание , което получава. Желанието му е да промени статуквото, създадено в началото на демокрацията, да се върви към мощно модерно земеделие и използването на химикали с цел да се гонят големи печалби. Неговата философия е изградена на старите методи на целогодишно пасищно отглеждане на животните, без изкуствени фуражи и изграждане на комплекси от модерен тип като алтернатива на тежката финансова ситуация в периода 94-97 г. За това си решение получава оценка „слаб 2“ от своя професор в Тракийския университет. Същият този професор 15 години по-късно му връчва наградата „Зооинженер на годината 2012” за иновации в бизнеса.\nХобито му е неизчерпаема любов към дивата природа. Всеки ден Николай е навън и обхожда повече от 20 км или язди един от четирите си арабски жребци. През това време наблюдава стадата от над 700 говеда. Има четири деца, като най-голямото е на 20 г., а най-малкото на шест. Надява се, че един ден някое от тях ще наследи бизнеса, който със съпругата си градят с много любов и упоритост.\nНиколай, каква е разликата между еко и стандартния хотел?\n- Разликата е огромна. Първата е в разположението. Екохотелът се намира в екологично чист район, обикновено в близост до защитена територия, резерват или място, в което се опазват редки местообитания на флора и фауна. В изграждането му обикновено се използват природощадящи материали или технологии за пестене на енергия и вода, както и различни методи за повторно използване на отпадъците или тяхното рециклиране. В еко хотела храната се приготвя изцяло с продукти, произведени в собствена ферма/градина или се доставят от региона или от производители от други региони. Идеята е произходът на храната да е гарантиран, тя да е натурална и чиста, и често е биологично сертифицирана. И накрая, но не на последно място – всички дейности в екохотела – от построяването, управлението и организацията на услугата до обслужването на гостите и сервирането на храната, са подчинени на идеята за устойчивото развитие и опазване на околната среда в региона.\nОт къде дойде идеята за да създадете еко хотел?\n- Ние със съпругата ми Благовеста сме природозащитници по дух. Израснали сме в района на Маджарово. От малък се занимавам с животни и винаги съм бил сред природата. По образование съм зооинженер, а Бети е химик, което ни даде добра основа и познания за анатомията и физиологията на живите организми, и състава на храните. По време на работата на съпругата ми като уредник в Природозащитен център на БДЗП „Източни Родопи”, тя започна професионално да се занимава с посрещане и анимация на туристи, запалени по природата и орнитологията. Самите ние обичаме да посрещаме гости, съпругата ми е чудесна домакиня, която събра всички рецепти от баба си и постепенно в нас узря идеята да превърнем приятното занимание да посрещаме гости в природощадящ бизнес, с който да имаме приличен доход и същевременно да допринасяме за устойчивото развитие на региона.\nКое ви провокира да развивате еко туризъм?\n- Като дете помагах в домашното стопанство, в което прадядо ми отглеждаше 1500 овце, 400 кошера с пчели и 200 говеда. Още тогава знаех, че искам да продължа неговата работа. Гордея се с Дивата ферма, в която отглеждаме над 700 говеда от редките аборигени породи българско сиво говедо и родопско късорого говедо. Нашата ферма в този момент е единствената биологична ферма в България за био телешко месо, като стадото го отглеждаме целогодишно и изцяло пасищно. Грижим се и за единственото стадо от магарета в България. Освен това имаме 120 кокошки, 50 пчелни кошера и 20 каракачански овце.\nКолко по-скъпо струва изграждането на един еко хотел?\n- Екохотелът е по-скъпа инвестиция от стандартния хотел, която обаче се изплаща по-бързо във времето, поради намалените в пъти режийни разходи. Себестойността на услугата е по-висока от тази на стандартния хотел, тъй като услугата е изключително персонализирана, а храната е с доказан произход. Затова, дори и по-скъпа като първоначално вложение, инвестицията си заслужава всеки лев, заради намалените разходи, щадящите природата технологии и удовлетвореността на гостите.\nПолзвали ли сте програми за екотуризъм? Заслужава ли си изминаването на нелекия път по писане на проекти и кандидатстване?\n- Преустройството на къщата във вида, в който е в момента, стана възможно благодарение на финансовата подкрепа по мярка 311 на ПРСР за разнообразяване на земеделската ни дейност чрез развитие на селски туризъм. Финансова подкрепа и консултантска помощ ни предоставиха и експертите от проект „Новото тракийско злато”. Да, определено мисля, че си заслужава.\nКолко време създадвахте Дивата ферма?\n- През 2014 г. фермата ни навърши 20 години. През 2015 г. ще отбележим 10 години от създаването на първите две стаи за гости и стартирането на услугите ни за селски туризъм. Оттогава досега при нас са отсядали много хора. Те идват тук като туристи и си тръгват като приятели. Мнозина се връщат отново и отново в при нас и в Източните Родопи, привлечени от дивата природа, птиците и културните паметници.\nВие сте постигнали затворен цикъл "производство-потребление", с какво е успешна тази формула?\n- Произвеждайки сами храната, можем да гарантираме 100% нейното качество и произход. Гостите се хранят с чиста екологична храна и получават по-високо удовлетворение – препоръчват ни в своя кръг от познати и приятели и получаваме безплатна реклама. Реализирайки продукцията си директно на място добавяме стойност към производството – не се налага да търсим конкретен пазар, клиентите сами идват при нас.\nКакво търсят клиентите и как успяват да останат доволни и да се върнат отново - храна, условия, събития и преживявания?\n- Комбинацията от всичко това е важно, да обръщаш внимание на детайлите също е важно, но най-важното е да правиш всичко с оптимизъм и МНОГО ЛЮБОВ! Събитията с еко насоченост, дейностите сред природата, възможността да вкусят автентични гозби са нещата, които привличат гостите към един еко хотел. Ролята на един такъв проект е, гостът в него изцяло да се потопи в духа и дебрите на истинската природа и ако искаш да си успешен, трябва да му предоставиш това усещане.


Шефки на bTV коментират Ани и Виктор и рейтингите\nШефката на новините на „Би Ти Ви“ Люба Ризова даде интервю за вестник „24 часа“, а Вики Политова, генерален директор на bTV Madia Group – за „Труд“\nЛюба Ризова: Винаги ще тъгувам за Ани и Виктор\nВики Политова: Напрежението при нас е най-голямо. В момента предизвикателствата пред нюзрума са по-големи от всякога.\n„Винаги ще тъгувам за Ани Цолова и Виктор Николаев, които бях приела не само като колеги, но и като близки и сърдечни приятели, с които можеш да си споделиш“. Това казва шефката на новините на Би Ти Ви Люба Ризова в интервю за „24 часа“.\nТя допълва, че от друга страна, ще е „вечно благодарна на Генка Шикерова и Константин Караджов, които трябваше да влязат в жегата без никакво време за подготовка и се справиха изключително достойно“.\nСпоред Ризова конкуренцията (Нова телевизия) е взела наготово една от най-успешните двойки водещи на Би Ти Ви, поставила ги е в огледален час и сега телевизията е в странното положение „Би Ти Ви срещу Би Ти Ви“ по подобие на филма с Дъстин Хофман „Крамър срещу Крамър“.\nНа въпрос защо са напуснали Ани Цолова и Виктор Николаев, Ризова зявява, че е нормално „да не издържиш и да приемеш друго предложение и по-спокойно място“.\nСпоред Ризова в момента Би Ти Ви се конкурира сама със себе си, с това, което е създала:\n„Ани Цолова работи от ден първи на телевизията и извървя дълъг път на развитие, продуцентът Валерия Чанкова (също преместила се в Нова телевизия) е буквално „отгледана“ от стажантската ни програма, от изпълнителния продуцент на сутрешните предавания Ани Тодорова“.\nНа най-голямата сцена е най-горещо, светлините на рампата светят най-ярко, натискът и претенциите са най-големи. Това е огромен товар върху всеки, който е в ефир, гледан от милиони и трябва да бъде безупречен във всяка дума, поглед, усмивка, гримаса, за да не бъде обвинен в пристрастие, допълва Ризова.\nНа сходно мнение е Вики Политова пред вестник „Труд“ – „Би Ти Ви е най-голямата сцена, на която всеки иска да се изяви и напрежението при нас е най-голямо. В момента предизвикателствата пред нюзрума са по-големи от всякога. Не забравяйте, че ние стигаме до милиони зрители, за разлика от всички останали медии с много по-малка аудитория. В един момент умората от постоянното напрежение надделява и някои колеги избират по-спокойна среда. Разбира се, че направихме всичко възможно да задържим Ани и Виктор. За съжаление те дойдоха при мен с вече взето решение.“.\nПолитова съобщава, че през пролетта ще видим новия сезон на „Революция Z“, а Слави Трифонов няма алтернатива.\nДиректорката е доволна от рейтинговите резултати – „Не само успяваме да задържим разликата между Би Ти Ви и Нова тв, но често дори я увеличаваме. Инвестициите, които нашите конкуренти направиха през последните сезони са рекордни, а делът, който спечелиха, е изключително непропорционален и малък на техния фон.“. Цялото интервю можете да прочетете тук.\nЧастично е използвано инфо на агенция ПИК\nПо темата: bTV, Ани Цолова, Виктор Николаев, рейтинг


Бар "Нашественици" (19.00 - 00.00) - Страница 204 - Празни приказки и забава - kaldata.com - Форуми\nСтраница 204 от 251\nМай нещо пропуснах. Какво има там?\nпина колада за Марти - ама топла\nБрех, много сте мили всички днес бре, да не повярва човек, и ако ми покажете къде е 00-то и тоалетната хартия ще сте златни...\nмерси за пина коладата, следващият път бейлис а ти си пийни от мен един джони вървяч\nскрийншот от твоята, моля...\nаа к'ва беше схемата " Рушвет до 200 евро се приема за устна благодарност" нали?\nИ коя от вас е мечката? Щото това не съм аз.\nБейлиса е дамско питие - няма се излагаш!!!\nРедактирано 26 октомври 2008 от emmi (преглед на промените)\nОй, недей писа в религии да не помислят хората, че Сатаната се е появил и си прави лоши шеги с тях. Или, че некво извънземно се опитва да установи кантакт.\n"...За Tuksum - баткото на Стояна, разправят, че все на егрека седял. И кога го оженили, той още на другио ден се върнал в планината, при овцете. Рекох “оженили”, защото на овчарите им избирали невести старите хора, дето си седат у селото, че нали момите са там. Моми у гората нема. Как Tuksum да си намери невеста сам, като е все на егрек. Та намерили му невеста, научили го какво да й работи, он се изширил еднаж, дваж и хванал балкана.\nВеднъж, требе да е било по Петков ден, дошло запъхтяно едно дете от селото и отдалеко крещяло като приклещено:\n-Бате Tuksum, вика, старите ме пратиа да ти кажем, дека жена ти е много болна и до сабале може да се откине, да си дойдеш, да се простите, оти оно знае ли се.\nБре, ами сега. Оставил Tuksum брато си Стоенчо, он вече бил пораснал, да пази стадото и заедно с детето слезнали у селото. Влиза дома Tuksum и що да види. Невеста Нифтора се тръшнала у дрехи и бере душа. Нагледал й се Tuksum, подсмръкнал от жал, па си рекъл:\n- Така и така ще мре, барем да не си ойде зян, да взема да я сайдисам, доде е още топла.\nПримъкнал се той под чергите и хванал, та я онодел. Невеста Нифтора отворила едно оче и се поусмихнала. Онодел я Tuksum още еднаж, она продумала и руменина избила по бузите й.\n- Бре, рекъл си Tuksum, она комай се сафереса...\nИ фанал та я потретил. От третия път невестата живнала съвсем, станала от постелята, позамила се, па взела точилката да точи баница. Докато точила, Tuksum се превъртел заднешката и я онодел още еднаж. Невеста Нифтора запояла кръшна песен. Нагостила Tuksum с баница, сипала по ракия, пийнали они и Tuksum още еднаж я онодел.\nНа сабалето он се застегал па да оди на егреко, оти стоката требе да се чува и рани. Невеста Нифтора му турила баница за по път, наточила му оканица ракия, изпратила го до накрай селото по живо по здраво.\nВърви по пато Tuksum и реве. Върви, реве, та си глава кине. На егреко брато Стоенчо го пита:\n-Що стана бате, изпратихте ли невеста Нифтора?\n- Какво да ревем за Нифтора, дума Tuksum хълцайки, Нифтора се оправи, я и намерих церо. Ревем за тата, дека лани го отървахме, та умре, да съм знаел..."\nТи си пингвин, знаех си\nеее... сега, важното е че е вкусно\ntuksum, имаш разтроение на личността и разседморяване на трахеята.\nИ изписа всичко това? Е кой сега е зле?\ntuksum, не е ли малко тъпо да пишеш за себе си, точно в тази тема и толкова дълъг пост, ако рачна беше тук, щеше да ме подкрепи че си е нечовешко да четеш толкова много в неделя вечер...\nаа tuksum = tamstoi ?!\nРедактирано 26 октомври 2008 от frason (преглед на промените)\nИ аз това викам - нечовешко е да четеш и пишеш толкова много тук. Е кой е зле сега?\nМога да ти кажа ,че това си т....................\nOфф аз лягам, че портиера пред училище не прощава...\nПак аз ще ви отварям кръчмата .Уф ,от снощи имам сметка да плащам май,аааааааааа!\nГледам снощи голям купон сте си спретнали.....\nРедактирано 27 октомври 2008 от Trichocephalus (преглед на промените)\nУ ,и аз го изтървах само от време на време се мярках да кажа едно наздраве.\nимаме ли барман?\nДа, тази вечер аз наливам, а минкова плаща ..отново\nНе, но имаме Доктор.\nБарман и Доктор - слагайте още две дзвезди на заведението\nНема да плащам неска вие снощи ме разорихте. Аз вино ще пия ,благодаря.\nДоктор ви не требе, споко, който падне, аз го нося до тях безплатно\nАааа, обеща, не се дърпай\nАми като няма барман аз ще се самообслужа..\nМетнете едно меню насам,че се чудя какво да е...


НАЧАЛО ЗДРАВЕ Домашни средства при кашлица\nДомашни средства при кашлица\nМожете да получите възпаление по всяко време на годината. Толкова сме свикнали със съвременната медицина, че веднага хукваме до аптеката за хапчета. Разбира се, понякога те са необходими. Но не забравяйте за традиционните методи на лечение. Те често са толкова ефективни, колкото фармацевтичните продукти.\nПри респираторни заболявания усещаме болка в гърдите и гърлото. Дишането ни става тежко с характерни хрипове. Това се дължи на натрупването на секрети в белите дробове. Веднага щом почувствате дискомфорт, започнете лечение.\nЕто 10 от най-сигурните начини за изчистване на слузта от белите дробове.\nПийте чаша топла вода 2-3 пъти на ден. Това ще помогне за втечняване на храчките, натрупани в дихателните пътища.\nГаргара с физиологичен разтвор\nРазтворете чаена лъжичка сол в чаша топла вода. Правете гаргара с този разтвор 3-4 пъти на ден. Опитайте се да изплюете цялата отделена храчка.\nТопъл лимонов сок с мед\nВсеки знае за комбинацията от лимон и мед при лечение на настинки. Добавете супена лъжица сок и мед към чаша топла преварена вода, разбъркайте добре. Приемайте 2-3 пъти на ден. Сместа ще помогне за предотвратяване на разпространението на инфекцията и ще укрепи имунитета ви.\nДжинджифилът облекчава възпалението в дихателните пътища. Можете просто да дъвчете пресния корен или да накълцате 5-6 парчета и да ги добавите към 1 литър вряла вода. Добавете малко мед за по-добър вкус. Пийте 2-3 пъти на ден.\nИнхалация с евкалиптово масло\nЗапушването на носа и белите дробове често се лекува с инхалация. Няколко капки етерично масло от евкалипт ще подобрят резултата. Следете и за въздуха в помещенията. Ако е прекалено сух, това може да причини пристъпи на кашлица.\nСдъвчете няколко листа магданоз. Това ще ви накара да се почувствате по-добре и ще помогне за втечняване на храчките.\nМляко с куркума, мед и черен пипер\n“Златното мляко” се справя добре с настинките и бронхита. Куркумата активно се бори срещу болестотворните бактерии и възпалителните процеси. А черният пипер подобрява действието на куркумата.\nСварете чаша мляко, добавете 1 супена лъжица куркума и 1/2 ч. л. черен пипер. Когато сместа се охлади до 36 градуса, добавете мед. Разбъркайте, докато медът се разтвори напълно и приемайте 2 пъти на ден.\nВ допълнение към своите антибактериални свойства, лукът предотвратява натрупването на слуз в дихателните пътища. Накълцайте зеленчука и изстискайте сока от него. Добавете малко мед и разбъркайте. Изяжте всичко наведнъж. Повторете 2-3 пъти на ден.\nЧаша от ароматната напитка може да облекчи дишането и да помогне за прочистване на белите дробове. Просто се ограничете до две чаши на ден.\nЕстествен отхрачващ препарат, който отдавна се използва в народната медицина. Коренът от женско биле има и противовъзпалителни свойства. Успокоява раздразненото гърло след кашлица. Кипнете чаша вода, добавете парче корен и оставете да къкри 5 минути. Приемайте 2-3 пъти на ден.\nВижте още: Обемен модел плетка\nНо не се самолекувайте. Във всеки случай, е по-добре да се консултирате със специалист. Едва след това можете да изберете природен лек. Пийте много течности, почивайте и бъдете позитивни.\nВече знаете как да изчистите слузта от белите дробове с народни средства.


„Пресичай безопасно с Боби и Кели“ - Code Fashion\nГероите Боби и Кели и техни популярни приятели пресекоха безопасно пешеходната пътека пред своя дом – замъка „Ла Рока“ в София. Те показаха на децата какво поведение да имат на пътя и какви са основните правила за безопасно пресичане. Бате Енчо, в ролята на полицай, показа как организирана група трябва да пресича правилно и най-вече безопасно. Освен деца, в груповото пресичане взеха участие и певицата Теди Кацарова, актрисата Ирена Милянкова заедно с две от децата си, най-малката джаз изпълнителка Теа Николова, президента на италианската търговска камара г-н Марко Монтеки, ПР експерта Наско Лазаров и атрактивния папагал Роберта.\n„Пресичай безопасно с Боби и Кели“ е социална кампания, която има за цел да се повиши отговорността на пътя и така да бъдат намалени пътно-транспортните произшествия. Към тази кампания в края на миналата и началото на тази година бяха поставени фигури на Боби и Кели на пешеходни пътеки в градовете: Кърджали, Варна, Бургас, Козлодуй и село Крушовец. Предстои такива фигури да бъдат поставени и на пешеходната пътека пред техния дом Парк „Боби и Кели“.\nГероите Боби и Кели са посланници на безопасното пресичане в България, също така те символизират чистото и истинско приятелство между децата по света.


Акватракс ЕООД | Забавления Водни спортове ABC.BG\nАкватракс ЕООД Отличен избор\nНачало Забавления Водни спортове Акватракс ЕООД\nНе обичате да скучаете на плажа? Постоянно търсите нови приключения, в които да се впуснете? Тогава ние от „Акватракс“ ЕООД сме вашето решение за забавление на плажа. При нас ще откриете различни атракции и забавления, които ще направят ваканцията ви незабравима. Изберете една от нашите атракции или пък опитайте от всички. Можете да избирате между – джет, водно колело, досни ски, банан и други по-модерни и различни атракции. Хората, които работят в „Акватракс“ притежават опит и професионализъм и могат да ви гарантират не само забавление, но и сигурност. За една ваканция, изпълнена с луди приключения – изберете нас „Акватракс“ ЕООД.\nНаем на джет – Ако искате да карате джет при нас, трябва да сте навършили 18 години. Това е единственото условие. Разбира се, ние предварително ще ви разясним правилата, които трябва да спазвате докато сте на джета, за да сте в безопасност. Джетовете ни са модерни и с голяма мощ. Това начинание определено е за смели хора, които не се страхуват от бързите скорости и от водата.\nДруго водно забавление е Crazy UFO или както много хора го наричат „дивана“. Наричат го така, защото наистина изглежда като кръгъл диван. Интересното при него е, че може да се движи по-бавно и спокойно, но може и да ви накара да подскачате във въздуха и да се блъскате във вълните. Към него е завързан джет, който го дърпа във водата. Дали ще се насладите на спокойна разходка из морето или ще предпочетете бързината и високия адреналин – това зависи от вас.\nСледващото ни предложение е Aqua Slider. Той се придвижва по същия начин – чрез джет. При тази атракция обаче нямате избор – возенето винаги е екстремно и лудо. Вие сте легнали по корем върху водното съоражение и трябва да се задържите на него единствено с помощта на ръцете си. А вероятността да не издържите и да паднете във водата е доста голяма.\nПоредната атракция – Fly fish. Тук обаче трябва да се качват само смелчаги, които не се боят да полетят във въздуха. Това е едно доста лудо изживяване, защото през повечето време вие ще бъдете не във водата, а във въздуха. Ще се издигате над вълните и ще се блъскате в тях. Ако искате да покачите нивото на адреналин в кръвта си – това определено е вашата атракция.\nFly board – отново доста атрактивно предложение. Тук както при Fly fish, ще сте високо във въздуха. Имате възможността да скачате, да се гмуркате и да се премятате във въздуха. Определено, това е атракция за хора, търсещи силни усещания и хора, които не се страхуват от водата или височината.\nВсички тези водни атракции ще направят престоя ви на плажа доста забавен и интересен. Изберете какво сте готови да преживеете и се впуснете в приключението. Има предложения както за по-смелите, така и за тези, които искат нещо по-спокойно. Направете своя избор и се забавлявайте максимално. Освен забавления на плажа, ние можем да ви предложим и едно малко по-различно преживяване. При нас имате възможността да наемете ATV. Това е поредното щуро забавление, което предлагаме, но този път не във водата. Ще откриете различни модели ATV на марките „Honda” и „Yamaha” с мощни двигатели. Атеветата са от висок клас и са добре поддържани. Гарантираме ви лудо изживяване и много забавни моменти.\nиновативни водни атракции\ninovativni vodni atrakcii\n+359 898 506 862 ; +359 898 506 877\nd.mihalev@abv.bg ; m.mihalev@aquatrax-sports.com\nм.с Иванови Колиби 3


ИСЛАНДСКИЯТ ВУЛКАН ОТНОВО ЗАТВОРИ НЕБЕТО НАД ЧАСТ ОТ ЕВРОПА\nСнимка: Архив Говорител на „Бритиш Еъруейз” каза, че действията на властите в гражданската авиация са твърде рестриктивни и неоснователни.\nВ „Хийтроу”, най-голямото летище в света по международен трафик, броят на излитащите и кацащите полети се очаква да бъде намален. От компанията предупредиха, че може да има отлагания и закъснения по отделните маршрути\nBulgaria News | 17.05.2010 15:12\nЛетищата в Амстердам и Ротердам, както и двете лондонски летища бяха затворени заради придвижването на юг на пепелния облак от исландския вулкан, предаде „Ройтерс”. За 8 часа са затворени летищата на Амстердам и Ротердам - двете най-големи в Холандия. Въпреки че останалите летища ще продължат да работят, въздушният трафик практически ще спре в цялата страна. Летището на Амстердам Схипхол е третото летище в Европа по превоз на товари и петото по транспорт на пътници.


Парламентът поряза веригитe – взе им привилегии - Последни Новини от DNES.BG\nИзмененията в закона бяха подкрепени от всички групи в НС\nОбновена: 30 апр 2015 14:02 | 30 апр 2015 10:33, Вера К. Александрова\nПарламентът гласува промени в закона за конкуренцията, с които оряза привилегиите на големите търговски вериги спрямо българските производители.\nИзмененията бяха внесени от БСП и получиха подкрепата на депутатите от всички групи в Народното събрание. Единствено ГЕРБ и Реформаторите гласуваха предимно "против", но сред техните депутати имаше такива, гласували "за" и "против".\nПоправката беше приета от миналия парламент, но тогава президентът Росен Плевнелиев й наложи вето. Тя така и не влезе в сила заради оставката, подадена от кабинета на Пламен Орешарски.\nС приетите на първо четене днес текстове се изравняват условията между българските производители и търговските вериги. "В момента има нелоялни практики които изкривяват свободната пазарна цена", обясни соцдепутатката Корнелия Нинова, която е един от вносителите.\nТя припомни, че големите вериги налагат такси на българските производители, срещу които не се предоставят услуги. Пословична е таксата "рожден ден" - от производителите се взима такса за това, че веригата има рожден ден.\nПрактика е и хипермаркетите да изискват от българските производители да не продават продукцията си на други купувачи на цени, по-ниски от тези за големите вериги. Освен това те прехвърлят риска от непродадената стока на производителите.\n"Това са правила, които не противоречат на европейските норми. Те не са удар по търговските вериги. Те са добре дошли, но при условията на българската икономика и българския национален интерес“, обясни Корнелия Нинова.\nОще по темата: БСПхипермаркетитърговските вериги\nБоко гледа телевизия Алфа и си води бележки, като ученик. Чете книгите на Сидеров и подчертава с молив важните пасажи. След това слуша речите на експертите на БСП. Записва си в новото "Тефтерче на Златанов". "Да се ударят веригите, да се порежат централите, да се изгони американския империализъм в лицето на Уестингхаус"\nГЕРБ крадат идеи от БСП и Атака. Те нямат идеи или имат само прости и вредни идеи. Просто искат да са на власт.\nАз смятам, че когато говорим за бизнес и икономика няма място думите привилегии! То какво се получава? Големите с привилегии, малките български фермери остават с жълти стотинки... Трябва да започне да се субсидира българското! Като няма капацитет един производител да захранва местния супермаркет, се правят кооперации между малките производители в района! За всеки да има хляб, а не за митничарите и големите риби в този бизнес!!!\nМного хубаво, ама до второ четене със сигурност ще направят промени, за да защитят горките вериги. Или Роската пак ще наложи вето. Щото интереса на българските производители просто не е интересен.П.С. Нямах представа че Карефур не е френски. Това обяснява абсурдната ценова политика и това че наистина, няма нищо общо с карефурите в чужбина. Язък.\nДо БАЧКАТОРБългарският интерес е българите да купуват евтино месо. Българският интерес не включва да се притесняваме за фирми, които ЗНАЯТ че братята са непочтени плащачи и пак да се натискат да работят с тях. Не е моя работа да мисля за бизнеса на някой друг и дали има какво да яде, както и същите тези фирмички-зареждачи не се интересуват от мен. Ето това е българския интерес - да мисли за себе си, не за печалбата на някоя фирма\nДо БАЧКАТОРВ момента цените на месото са най-ниски от 25 години демокрация. Нима не си го забелязал? Зеленчуците видяхме какво стана с тях, сега същото ще стане и с месото и както казах преди малко, не забравяйте да благодарите на БСП и БАтака за това\nХора, не пишете тъпотии без да сте информирани от рода на "пожелавам им да фалират и да се пръждосват от България", защото и "Пикадили" и "Карфур" са собственост на братята Валентин и Десислав Попови и Николай Лазаров. Все българи, както виждате. Просто са купили франчайза от чужденците и са побългарили тези вериги. Идете на Запад да видите, че нямат нищо общо с нашите. А сега искат да купят и БИЛА, която се изтегля от БГ пазара и да я вкарат под общата шапка на предните две вериги.\nДо БАЧКАТОРОткога трол се олицетворява с бачкатор - пиши плолетарий-***.\nЧестито. Сега наблюдавайте какво ще стане с цените. Да му мислят/го духат/ бедните и да не забравят да благодарят на БСП и БАтака :) Щото нали знаете: ти отнемаш на някой привилегията, той после също отнема твоята, така е в природата, нищо не се губи :)\n"ВеригитИ" ... ?! От кой край на България сте ?! :) :) :)


Отлив на купувачи на имоти заради коронавируса - Имоти - www.pariteni.bg\nКризата ще се отрази по-осезаемо върху пазарa през следващите тримесечия\nНарушената верига на доставки и карантинната обстановка на редица ключови пазари ще се отрази негативно на пазара на имоти глобално.\nВ краткосрочен план сегашната ситуация ще се отрази негативно на бизнеса както в локален план, така и в контекста на Европа и глобалния пазар. Това посочват от Cushman & Wakefield, представени в България от Forton.\nКомпанията очаква по-осезаемо отражение на настоящата ситуация върху имотния пазар през следващите тримесечия. Прогнозите в краткосрочен план включват забавяне на активността на наематели и купувачи.\nОчаква се ръст на свободните площи на офис пазара, което ще окаже натиск върху наемните нива, както и отлагане на завършването на нови офис проекти, където е възможно.\nТърговците се очаква да забавят експанзията си и навлизането на нови пазари до нормализиране на обстановката. Планираните откривания на нови 5-звездни хотели в София тази пролет също ще бъдат отложени.\nВ средносрочен план се очаква да има цялостно преструктуриране на отделни бизнеси, което ще се отрази и върху пазара на имоти.\nТоталната дигитализация и виртуализация, която вече е факт, ще стимулира още по-динамичното развитие на ИТ и аутсорсинг бизнеса, които са и основните играчи на офисния пазар в България, посочва компанията.\nВ същото време преструктурирането на някои бизнеси ще доведе до освобождаване на работна ръка, което ще има негативен ефект в краткосрочен план, но в средносрочен ще бъде шанс за преквалификация. Това от своя страна ще доведе до промяна в структурата на заетостта в икономиката и не е изключено да се видят нови ключови участници на имотния пазар.\nСегашната ситуация с блокирани производства и спрени доставки показва, че е нужна диверсификация на мощности и реорганизация по веригата на доставка. Това ще подсили ефекта от търговските войни и ще подтикне редица компании да търсят алтернативни локации и доставчици, за да подсигурят цикъла си на производство в случай на затрудняване на обстановката, сочи анализът.\n"Ще наблюдаваме ефект, подобен на т.нар. near shoring, който стимулира редица доставчици да инвестират в мощности в Централна и Източна Европа през последните години", посочва компанията, като отбелязва, че е рано да се прогнозира кои региони ще бъдат облагодетелствани в световен мащаб.\nБум на новото строителство на жилища у нас\nкриза имоти пазар


Истории за успеха: От пакетировач до оперативен мениджър в Хидростаб\nВ Стабил Груп вярваме, че хората са най-ценното богатство на всяка компания. Стараем се да развиваме екипите си и е прекрасно, когато някой от колегите ни направи голяма крачка в професионалното си развитие.\nДнес ви срещнем с човек, който е част от Хидростаб вече 6 години, а в началото на 2020-та направи истински професионален скок. Той се казва Крум Даскалов.\nВижте неговата вдъхновяваща история.\nЗдравей, Крум, разкажи малко повече за себе си и кога стана част от екипа на Хидростаб?\nЗдравейте, казвам се Крум Даскалов. На 39 години съм и притежавам над 20-годишен трудов стаж на разнообразни позиции. Следвал съм Стопанско управление от Икономическия университет във Варна и съм завършил Техникума по електротехника в Русе.\nКога започна работа в Хидростаб и на каква позиция?\nВ Хидростаб започнах работа в началото на 2016 г. от най-ниското стъпало като пакетировач. На тази позиция работих по-малко от година, след което преминах в Началник на склада. Работих като такъв три години, а от началото на 2020 г. изпълнявам длъжността Оперативен мениджър.\nПоложителна, разбира се. Пътят, който изминах като част от екипа на Хидростаб, не е толкова дълъг и не винаги е бил гладък. За сметка на това обаче винаги е бил осеян с предизвикателства и интересни преживявания. Това са и нещата, които ме провокират да продължавам напред.\nКакво те мотивира да останеш толкова дълго в Хидростаб?\nХидростаб е иновативна, модерна и стабилна компания. Харесва ми, че тук всеки ден научавам нещо ново. Колективът е страхотен. И в крайна сметка какво повече му трябва на човек?\nКато началник на склада, а вече и като оперативен мениджър управлявам хора, следя техните задачи и упражнявам контрол. Най-голямото ми предизвикателното е да променя начина на мислене на някои от подчинените ми. Да ги мотивирам и вместо „Това не може да стане“ да си казват „Да пробваме“, за да стигнем в един момент до „Така е много по-добре“.\nСтрахотно е, че искаш да мотивираш колегите си по такъв начин. А какво правиш ти самия с най-голямо удоволствие, когато си в офиса?\nВсичко правя с желание. Всеки ден е динамичен, изпълнен с различни казуси и емоции. Има и тежки дни, през които изглежда невъзможно да се справим с всички задачи. Истинско задоволство изпитвам, когато в такъв ден благодарение на задружните усилия на екипа денят приключи благополучно. Тогава удоволствието е наистина неописуемо голямо!\nМинали са само 4 години и осъзнавам, че има още много малки стъпки, които да извървим. Начертали сме план пред себе си и тепърва предстоят интересни и амбициозни задачи. Радвам се и съм горд , че имам възможността да бъда част от Стабил Груп. Благодаря за подкрепата и доверието на колегите, както от Хидростаб, така и от холдинга.\nДа видиш проблем и да го коригираш, като приложиш действащи методи за мен е вече рутина. Работата ми е свързана с „гасене на пожари“. Ето защо основната ми цел е с превантивно планиране и действия да се избегне възникването на „пожари“. Това бих счел за успех, към който се стремя.\nСравнявам екипа на Хидростаб със система за капково напояване (незнайно защо ????). Една такава система е изградена от много, различни по вид и функционалност компоненти. Всички са важни и системата не може да функционира правилно без нито един от тях. Същото е и при нас. Често съм се чудил как е възможно толкова различни характери да се сработваме така добре. Считам, че колегите ми са най-силното оръжие на Хидростаб.\nНе знам дали бих успял и с триста думи, но да кажем: интересна, отговорна, динамична.


Weimar Ferienwohnung am Goethepark - НАЙ-НИСКИ ЦЕНИ от agoda.com\nWeimar Ferienwohnung am GoetheparkАпартамент\nMittelstrasse 14, Oberweimar, Ваймар, Германия, 99425 - Покажи на картатаМного добър7,7Въз основа на11отзивиWeimar Ferienwohnung am GoetheparkВижте повече снимкиВижте повече снимкиВижте всички24снимки\n1 Супер голяма спалня, 3 Разтегателни дивани\nУдобно проектиран като за бизнесмени така и за почиващи туристи, Weimar Ferienwohnung am Goethepark е идеално разположен в Център на Ваймар - една от най-посещаваните части на града. Оттук гостите имат лесен достъп до всичко, което този оживен град може да предложи. С удобното си местоположение хотелът предлага лесен достъп до всички градски забележителности, които задължително трябва да се видят. Съоръженията и услугите предлагани в Weimar Ferienwohnung am Goethepark гарантират Вашия приятен престой. Този хотел предлага множество удобства, за да задоволи и най-изискания вкус. Като допълнение всяка хотелска стая предлага широка гама от удобства. Много от стаите са с отопление, телевизор с LCD/плазмен екран, хладилник, душ, вана, за да удовлетворят и най-изискания вкус. Освен това в хотела можете да се възползвате от множество предложения за приятно прекарване на свободното време. С превъзходните си удобства и отличното си местоположение Weimar Ferienwohnung am Goethepark е идеално място, в което можете да се насладите на престоя си в Ваймар.


Търговци надуват 5 пъти цените на елхите – 1chas.BG\nКоледната елха поскъпва пет пъти от разсадника до пазара, пише „Телеграф“. Най-малките елхи, които се предлагат от разсадниците, струват 3 лева, съобщиха от Изпълнителната агенция по горите. На пазарите пък цената им започва от 15 лева за рехавите или ниските дръвчета, а големите стигат до 30-40 лева.\nПо данни на Агенцията по горите елхите в контейнери, тоест живите се предлагат средно по 40 лева за дръвчета с размер около 1,2 – 1,5 метра. По-големите екземпляри пък може да стигнат и 50-60 лева. В големите търговски обекти се предлагат основно вносни коледни дръвчета. Цената на отсечените е около 30-40 лева за такова с височина 1,50-1,80 метра. Дръвчетата са внесени от Дания и са произведени специално за украса за предстоящите празници. Живите пък, които са с височина 1-1,2 метра струват около 60 лева за брой. От Агенцията по горите обявиха, че цените, на които елхите се предлагат от предприятията и техните териториални поделения ще са в същия диапазон като миналата година и варират според вида, височината и дали са поставени в контейнери, или са отсечени.\nПо предварителни данни, през 2020 г. държавните предприятия ще могат да осигурят общо над 25 000 коледни дръвчета – в контейнери и отсечени. Броят на елхите, които ще бъдат отсечени, зависи от търсенето на търговците.Предвид на епидемичната обстановка, не се предвижда специална коледна кампания за продажба на елхи от МЗХГ, каквато традиция беше създадена всяка година.\nЕдинственият документ, с който се доказва законният произход на коледните елхи е превозният билет. Второто, което е задължително те трябва да имат е така наречените контролни пластини. Това са пластмасови пластини, които са изработени от Изпълнителна агенция по горите. Тази година са разпределени 20 000 бройки, които са раздадени на регионалните дирекции, които ги предоставят на търговците. Марките са бели и жълти на цвят и са с по 6 цифри. Те се поставят между втория и третия прешлен от върха на дръвчето. Коледни дръвчета в контейнери нямат марка, посочиха от Агенцията по горите.


15 цитата от “Пътеводител на галактическия стопаджия” | Daily Book Quotes 2022\nHome/Фантастика/15 цитата от “Пътеводител на галактическия стопаджия”\nПредставям ви 15 любими цитата от поредицата “Пътеводител на галактическия стопаджия” на Дъглас Адамс. Приятно четене!\n“ — Вярно е, разбира се, че науката е постигнала някои забележителни неща, но лично аз бих предпочел да съм щастлив, отколкото да съм прав. Винаги.\n— Жалко — каза Артър съчувствено. — Иначе звучеше доста добре като предписание как да живееш.”\n“Едно от най-големите затруднения, които Трилиън срещаше при взаимоотношенията си със Зейфод, идваше от това, че все още не се бе научила да познава кога се прави на глупак просто за да приспи вниманието на хората, кога се прави на глупак, защото го мързи да мисли и иска някой друг да върши това вместо него, кога се прави на ужасен глупак, за да скрие факта, че всъщност нищо не разбира, и кога е наистина един неподправен глупак.”\n“ — Времето е химера — каза той. — А времето за обяд — двойно по-голяма.”\n“Всеизвестен и от голямо значение е фактът, че нещата не винаги са това, което изглеждат, че са. Например на планетата Земя човеците винаги са смятали, че са по-интелигентни от делфините, щом като са създали толкова много — колелото, Ню Йорк, войните и т.н., — докато делфините не могат нищо друго, освен да се шматкат из водата и да се забавляват. И обратно, делфините винаги са вярвали, че са по-интелигентни от човека — и то точно по същите причини.”\n“Струваше му се, че целият му живот е някакъв странен сън, а понякога се питаше и кой всъщност го сънува и дали му се харесва.”\n“Съществува една теория, според която ако някой някога открие точно какво представлява Вселената и защо я има, тя моментално ще изчезне и на нейно място ще се появи нещо още по-странно и необяснимо.\nСъществува и една друга теория, според която това вече се е случило.”\n“Беше един мечтател, мислител, умозрителен философ или според думите на жена му идиот.”\n# Британска литература# Дъглас Адамс# Научна фантастика# Сатира# Хумор\nPrevious Публикация\t20 цитата от “Пърси Джаксън”\nNext Публикация\t10 цитата от “Автентичната котка”


store.bg - Салфетки за декупаж - Синя мрежа - Пакет от 20 броя\nТворчество Апликиране Декупаж Салфетки за декупаж Салфетки за декупаж - Синя мрежа - П...\nКаталожен номер 13311692\nСалфетките "Синя мрежа" са подходящи за декупажна техника. За целта използвайте плоски четки, те ще са необходими за нанасянето на декупажното лепило и лака. Лакът може да бъде гланцов или матов, зависи от вашите предпочитания. За още по-добър ефект, преди да започнете да декупажирате, може да боядисате предмета с акрилна боя. Тя трябва да е бяла или няколко тона по-светла от салфетката. След работа винаги почиствайте четките с вода.\nЗа да оцените продукта "Салфетки за декупаж - Синя мрежа", изберете цифрата отговаряща на Вашата оценка по десетобалната система:\nИзползваните в представянето на "Салфетки за декупаж - Синя мрежа - Пакет от 20 броя" текстови, графични и други материали са собственост на носителите на авторските им права.


Firstlook: 12 Monkeys – TVseries България\nFirstlook: 12 Monkeys\n11 коментара\t- Напишете коментар\nПубликувано вFirstlook, Ревютата на gimly, яFeatured, яfeauture_right\nНе си го причинявайте\nПремиера: 16 януари\nАктьори: Аманда Шул (Suits, Pretty Little Liars), Арън Станфорд (Nikita), Кърк Асеведо (Fringe) и др.\nЕто един простичък въпрос. Ако се върнете назад в миналото и убиете себе си, какъв ще бъде статусът на миналото ви аз? Ако е мъртво, как тогава сте живеели въобще и сте се върнали назад във времето, ако е живо – как ще е живо, като сте го убили? Такива спекулации можем да правим много и доникъде няма да стигнем. Тази тема е разисквана от стотици писатели фантасти и бързо можем да си припомним сериозното четиво по темата на Айзък Азимов „Краят на вечността” или пък някои от забавните разкази на Станислав Лем… Сериозен е едноименният филм обаче от 1995 г. на Тери Гилиъм с Брус Уилис и Брад Пит, по който са създадени тези 12 серии на 12 Monkeys, които искрено се надявам, че ще останат само толкова.\nВ недалечното бъдеще смъртоносна болест е покосила почти цялата човешка раса и мисията на главния герой Коул (Арън Станфорд) е да открие виновника и да го убие. Простичък план – връщаш се в миналото, утрепваш някого и бъдещето се променя. Това естествено няма как да стане толкова лесно и най-малкото интересно, затова ни трябва поне една мадама, която да помага и да краси сериала – това е Аманда Шул. Тя е доктор по неволя и ще е спътница в приключенията на Коул…\nНе знам защо Syfy са направили този сериал, мога само да се досетя за две възможни причини. Първата е, че трябва да се произвежда нещо и да се излъчва, още повече, че ще има отправна точка от раменете на един нелош филм отпреди 20-ина години. Втората, мисля си, обаче е по-вероятна – на фона на разглеждания тук сериал, всички последни проекти – сравнително нови или бъдещи, на телевизията ще изглеждат като титанични епоси. Иначе нямам обяснение за това недоразумение – слаба актьорска игра, скучно действие, профански диалози. Имаше един смешен момент, признавам – когато главната героиня зададе въпрос, подобен на този в началото, касаещ парадоксите на времето. Тогава главният герой се замисли за миг и отговори – „Сложно е…”. И така – далеч не сложен е този сериал, напротив – толкова е елементарен, че чак обиден.\nАко ви се гледа наистина нещо ново фантастично и интересно – хвърлете едно око на пилотната серия на The Man in the High Castle, чиято премиера също бе тези дни. И да завършим с въпрос – Ако можех да се завърна в миналото и да не гледам 12 Monkeys, дали бих го направил, с риск да не ви предупредя сега вас, скъпи читатели, за наближаващата опасност под формата на тази серия? А де? „Сложно е…”.\nScandal и How To Get Away With Murder се завръщат\nHeroes посреща Закари Леви в екипа си\nТВ Сезон 2014-2015 (част 2)\n12 Monkeys – Подновен\nSyfy определи 12 Monkeys като безспорен хит...\nВ следващите епизоди на Helix и 12 Monkeys...\n09.02.2015 at 12:44 - Reply\nСериала си е мега як…..,отначало ви послушах, но после реших да го гледам……нищо не разбираш Wolf\n11.02.2015 at 17:03 - Reply\nЕдно е впечатление от 40 минути, друго е да гледаш 5 епизода… И аз съм на мнение, че сериалът става все по-силен и по-силен. Учудващо с всеки нов епизод им се получава все по-добре. Ще видим натам.\n26.01.2015 at 17:08 - Reply\nВъзможно най-простото ревю. Сериозно спрете да се излагате. Сериозно съветвам автора на тази помия да изтрие статийката, че хептен стана за смях.\n22.01.2015 at 23:28 - Reply\nМного противоречиви мнения гледам, въпреки предупредителната оценка, ще взема да си го „причиня“ та да видим кой крив, кой прав\n22.01.2015 at 7:28 - Reply\nСлед това четиво и аз зададох въпрос към себе си: защо тези които критикуват автора -вместо да се наслаждават на изобретателността му, не се върнат назад във времето и не купят купон за доживотни противозачатъчни на братовчедите които фигурират като техни родители?\n21.01.2015 at 19:24 - Reply\nПич, съветвам те да не пишеш подобни неща – не ти се отдават. Не ти се получава остроумието … Дано поне хората извън семейната ви седянка, не се заблудят за в бъдеще 🙂\n21.01.2015 at 9:50 - Reply\nТрагедия! На това му се вика българска простотия.\n20.01.2015 at 21:54 - Reply\nЧестно казано, гледах първия и не съм безкрайно разочарован. Съвсем прилично изглежда, ще видя и втория 🙂\n20.01.2015 at 21:34 - Reply\nНа мен лично първите два епизода ми харесаха и със сигурност ще се гледа.\n19.01.2015 at 20:52 - Reply\nЩом е толкова зле ще си спестя 45 минути и няма да го гледам\n19.01.2015 at 19:45 - Reply\n😀 Браво много добър firstlook! Отначало се бях замислил дали да го гледам, но след като прочетох ревюто се отказах! Вие никога не сте ме подвеждали и мнението ви е съвпадало с моето….пък и какво хубаво нещо може да се очаква от SyFy…хахаха